62022TJ0082_INF
Presuda Općeg suda (sedmo vijeće) od 15. veljače 2023. – Bambu Sales/EUIPO (BAMBU)
(predmet T-82/22) (
1
)
„Žig Europske unije – Prijava verbalnog žiga Europske unije BAMBU – Apsolutni razlozi za odbijanje – Opisni karakter– Članak 7. stavak 1. točke (b) i (c) Uredbe (EU) 2017/1001”
1.
Žig Europske unije – Definicija i stjecanje žiga Europske unije – Apsolutni razlozi za odbijanje – Žigovi koji se sastoje isključivo od oznaka ili podataka koji mogu služiti za označivanje obilježja proizvoda ili usluge – Ocjena opisnog karaktera znaka – Kriteriji
(Uredba 2017/1001 Europskog parlamenta i Vijeća, čl. 7. st. 1. t. (c) i čl. 7. st. 2.)
(t. 12.-15., 17.-19., 24.)
2.
Žig Europske unije – Definicija i stjecanje žiga Europske unije – Apsolutni razlozi za odbijanje – Žigovi koji se sastoje isključivo od oznaka ili podataka koji mogu služiti za označivanje obilježja proizvoda ili usluge – Cilj – Zahtjev dostupnosti
(Uredba 2017/1001 Europskog parlamenta i Vijeća, čl. 7. st. 1. t. (c))
(t. 16.)
3.
Žig Europske unije – Definicija i stjecanje žiga Europske unije – Odbijanje registracije koje se temelji na jednom od apsolutnih razloga za odbijanje navedenih u članku 7. stavku 1. Uredbe 2017/1001 – Dostatnost
(Uredba 2017/1001 Europskog parlamenta i Vijeća, čl. 7. st. 1.)
(t. 36.)
4.
Žig Europske unije – Definicija i stjecanje žiga Europske unije – Apsolutni razlozi za odbijanje – Žigovi koji se sastoje isključivo od oznaka ili podataka koji mogu služiti za označivanje obilježja proizvoda ili usluge – Verbalni žig BAMBU
(Uredba 2017/1001 Europskog parlamenta i Vijeća, čl. 7. st. 1. t. (c))
(t. 33., 37.-41.)
Izreka
1.
Odluka prvog žalbenog vijeća Ureda Europske unije za intelektualno vlasništvo (EUIPO) od 16. prosinca 2021. (predmet R 1702/2020-1) poništava se u dijelu u kojem se odnosi na sljedeće proizvode: isparivače za gutanje i udisanje duhana i drugih biljnih tvari; elektroničke isparivače, odnosno elektroničke cigarete, i elektroničke isparivače za pušenje koji se koriste kao alternativa tradicionalnim cigaretama; uloške za isparivač za pušenje koji se prodaju prazni; sjeckalice za vrškove cigara; električne cigarete; električne cigare; elektroničke cigarete; uloške za elektroničke cigarete koji se prodaju prazni, elektroničke cigare; dijelove za nargile, odnosno cijevi; spremnike s ukapljenim plinom za upaljače; predmete za pušače, odnosno metalne džepne posude s poklopcem za opuške cigareta; sredstva za čišćenje duhanske lule, sredstva za čišćenje lule za pušenje.
2.
U preostalom dijelu tužba se odbija.
3.
Društvo Bambu Sales, Inc. i EUIPO snosit će vlastite troškove.
(
1
)	SL C 148, 4. 4. 2022.